**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01.SIJEČNJA 2024 DO 31. PROSINCA 2024. GODINE**

**Naziv obveznika**: Općina Tinjan

**Broj RKP-a**: 34387

**Sjedište obveznika**: TINJAN

**Matični broj**: 026739320000

**Adresa**: 52444 Tinjan, Tinjan 2

**OIB**: 44827511522

**Razina**: 23 – konsolidirani proračun jedinice lokalne i područne (regionalne) samouprave

**Šifra djelatnosti prema NKD-u 2007**: 8411 – Opće djelatnosti javne uprave

**Šifra županije**: 18

**Šifra grada/općine**: 04537

Financijski izvještaj Općine Tinjan za razdoblje 01.01.2024. – 31.12.2024 sastoji se od slijedećih obrazaca:

1. Izvještaj o prihodima i rashodima, primicima i izdacima za razdoblje 01.01.2024. - 31.12.2024 (obrazac PR-RAS)
2. Bilanca za razdoblje 01.01.2024. – 31.12.2024. (obrazac BILANCA)
3. Izvještaj o rashodima prema funkcijskoj klasifikaciji za razdoblje 01.01.2024. – 31.12.2024. (obrazac RAS- funkcijski)
4. Izvještaj o promjenama u vrijednosti i obujmu imovine i obveza za razdoblje 01.01.2024. – 31.12.2024. (obrazac P-VRIO)
5. Izvještaj o obvezama za razdoblje 01.01.- 30.09.2024 (obrazac OBVEZE)
6. **Bilješke uz izvještaj o prihodima i rashodima, primicima i izdacima za razdoblje 01.01.2024. – 31.12.2024**

611 – Prihodi od poreza i prireza na dohodak ostvareni su u iznosu od 956.088,18 eura, odnosno za 24,8% više nego u istom razdoblju prethodne godine. Razlog tome je više prihoda od poreza na imovinu.

613 – Prihodi od poreza na imovinu ostvareni su u iznosu od 481.186,44 eura, odnosno za 67% više nego u istom razdoblju prethodne godine. Razlog povećanja su privremeni porezi na imovinu (porez na promet nekretnina i porez na kuće za odmor)

614 – Porez na robu i usluge ostvareni su u iznosu od 13.976,11 eura, odnosno za 18,1% više nego u istom razdoblju prethodne godine. Razlog povećanja su porez na potrošnju.

6332- Kapitalne pomoći proračunu i izvanproračunskim korisnicima ostvarene su u iznosu od 13.000,00 eura Iz državnog proračuna dobivene su pomoći za akrilnu pologu igrališta u Kringi –(Takala Kringa).

635- Pomoći izravnanja za decentralizirane funkcije ostvarene su u iznosu 11.698,01 eura, što je manje za 68% u odnosu na isto razdoblje prethodne godine.

6382 – Kapitalne pomoći temeljem prijenosa EU sredstava ostvarene su u iznosu od 17.456,10 eura. Pomoć je dobivena na sufinanciranje doma DVD Muntrilj.

642 – Prihodi od nefinancijske imovine ostvareni su u iznosu od 74.811,53 eura odnosno za 10,5% više nego u istom razdoblju prethodne godine. Razlog su povećani prihodi od zakupa i iznajmljivanja imovine.

653 – Prihodi od komunalnog doprinosa i naknade ostvareni su u iznosu od 371.113,15 eura, odnosno za 25,10% manje nego u istom razdoblju prethodne godine. Razlog tome je manja naplata prihoda od komunalnog doprinosa.

663 – Donacije od pravnih i fizičkih osoba izvan općeg proračuna ostvarene su u iznosu od 32.900,00 eura, što je za 19,5% više u odnosu na isto razdoblje prethodne godine. Razlog tome je više donacija za manifestaciju ISAP.

311 i 312 – Rashodi za plaće za redovan rad ostvareni su u iznosu od 92.369,21 eura ili za 65% više nego u istom razdoblju prethodne godine. Razlog tome su povećanje proračunske osnovice za obračun plaća u dva navrata tijekom 2024. godine, te zapošljavanje jednog novog djelatnika od 1.9.2024. godine.

321 - Naknade za troškove zaposlenima ostvareni su u iznosu od 22.655,68 eura ili za 187,9% više nego u istom razdoblju prethodne godine. Razlog tome je povećanje troškova paušalne prehrane zaposlenika i naknade za prijevoz na posao/s posla i isplata neoporezivih nagrada djelatnicima tijekom 2024. godine.

322 – Rashodi za materijal i energiju ostvareni su u iznosu od 54.797,38 eura, što je manje za 22,3% u odnosu na isto razdoblje prethodne godine, a razlog tome je smanjenje troškova za energiju zbog modernizacije javne rasvjete (rad na projektu uštede električne energije za javnu rasvjetu).

323 – Rashodi za usluge ostvareni su u iznosu od 468.334,19 eura što je za 28,2% više u odnosu na isto razdoblje prethodne godine. Razlog tome je inflacija na razini države i općenito povećanje cijena usluga.

3291 – Naknade za rad predstavničkih i izvršnih tijela, povjerenstava i slično ostvareni su u iznosu od 21.587,57 eura ili za 52,2% više nego u istom razdoblju prethodne godine. Razlog je povećanje naknade.

366 – Pomoći proračunskim korisnicima drugih proračuna ostvarene su u iznosu od 53.190,24 eura, odnosno za 170% više nego u prethodnom razdoblju prošle godine. Razlog su pomoći za projekt Paz(in)inkluzivna škola.

386 – Kapitalne pomoći ostvarene su u iznosu od 19.560,77 eura ili za 66% više nego u istom razdoblju prethodne godine. Radi se danoj pomoći za kupnju garaže i skladišnog prostora.

711 - Prihodi od prodaje materijalne imovine – prirodnih bogatstava ostvareni su u iznosu od 4.703,76 eura ili za 66% manje nego u istom razdoblju prethodne godine.

4212 – Poslovni objekti rashodi su povećani za 352,8% u donosu na isto razdoblje prošle godine. Ostvareni su u iznosu od 37.356,88 eura a odnose se najviše na nadogradnju Općinske zgrade.

4227 – Uređaji, strojevi i oprema za ostale namjene ostvareni su u iznosu od 33.650,29 eura tj. za 239,3% više u odnosu na isto razdoblje prethodne godine. Razlog tome je ulaganje u obnovu dječjih igrališta na području Općine Tinjan sa novom opremom za igrališta.

4242 – Rashodi za umjetnička djela (izložena u galerijama, muzejima i slično) ostvareni su u iznosu od 12.500,00 eura, dok u istom razdoblju prethodne godine nisu ostvareni.

451 – Dodatna ulaganja na građevinskim objektima ostvarena su u iznosu od 13.950,00 eura, što se odnosi na ishođenja potrebnih nacrta i dozvola za nadogradnju dječjeg vrtića i jaslica u Tinjanu.

X001 – Višak prihoda poslovanja za 2024. godinu ostvaren je u iznosu od 652.475,74 eura

Y002 – Ostvaren je manjak prihoda od nefinancijske imovine za 2024. godinu u iznosu od 364.904,13 eura

Y003 – Ostvaren je manjak primitaka od financijske imovine u 2024. godinu u iznosu od 53.352,36 eura

X005 – Za 2024. godinu ostvaren je ukupni višak prihoda i primtaka u iznosu od 234.219,25 eura.

1. **Bilješke uz Bilancu za razdoblje 01.01.2024. – 31.12.2024.**

0223 – Oprema za održavanje i zaštitu ostvarena je u iznosu od 12.892,87 eura, što je 51,1 % više u odnosu na prošlo razdoblje prethodne godine, zbog nabave i postavljanja dodatnih kamera za zaštitu objekata u vlasništvu Općine Tinjan.

024 – Knjige, umjetnička djela i ostale izložbene vrijednosti ostvarene su u iznosu od 13.959,95 eura što je za 856,2% više u odnosu na isto razdoblje prethodne godine, jer ne nabavljena skulptura Tinjanska žena.

055 – Ostala nematerijalna imovina u pripremi ostvarena je u iznosu 18.020,14 eura, što je povećanje za 95,7% u odnosu na isto razdoblje prethodne godine, zbog usluga u postupku izmjene i dopune prostornog plana uređenja Općine Tinjan.

129 – Ostala potraživanja ostvarena su u iznosu od 306.073,61 euro što je za 20,4% više u odnosu na isto razdoblje prethodne godine, zbog povećanja danih predujmova trgovačkom društvu u vlasništvu Općine Tinjan.

1341 – Zajmovi trgovačkim društvima u javnom sektoru ostvareni su u iznosu od 22.010,61 euro, što je za 126% više u odnosu na isto razdoblje prethodne godine, a razlog tome su dani zajmovi trgovačkim društvima čiji je osnivač Općina Tinjan.

16 – Potraživanja za prihode poslovanja ostvarena su u iznosu od 244.799,42 eura, što je za 29,7% više nego u istom razdoblju prethodne godine, zbog ne naplaćenih potraživanja za komunalnu naknadu i zakupe poslovnih prostora u vlasništvu Općine.

231 – Obveze za zaposlene ostvarene su u iznosu od 12.719,84 eura što je za 86,5% više u odnosu na isto razdoblje prethodne godine, što se odnosi na plaće zaposlenika za prosinac 2024, čija obveza isplate je u siječnju 2025. godine. Povećanje se odnosi zbog povećanja plaća zaposlenika i jednog dodatnog zaposlenika koji je zaposlen 1.9.2024. godine.

236 – Obveze za povrat pomoći primljenih unutar općeg proračuna po protestiranim jamstvima ostvarena su u iznosu od 44.809,20 eura. To se odnosi na sufinanciranje plaća dječjeg vrtića, javnih vatrogasnih postrojbi, sufinanciranje knjižnice i slično čiji je osnivač Grad Pazin.

239 – Ostale tekuće obveze ostvarene su u iznosu 18.480,94 eura što je 509% više u odnosu na isto razdoblje prethodne godine, a odnose se na obveze za plaćanje poreza na dodanu vrijednost za prosinac 2024, čije plaćanje dolazi u siječnju 2025. godine.

24 – Obveze za nabavu nefinancijske imovine ostvarene su u iznosu od 73.816,48 eura, što je za 358,4% više u odnosu na isto razdoblje prethodne godine. Razlog tome je završetak prve faze asfaltiranja ceste Žužiči – Milohanići u prosincu 2024., a naplata je do ožujka 2025. godine.

Tijekom 2024. godine na računima kapitalnih prijenosa evidentirana su sredstva u ukupnom iznosu od 32.956,10 eura i to kako slijedi u nastavku:

6332 – Kapitalne pomoći proračunu iz drugih proračuna u iznosu od 13.000,00 eura

6382 – Kapitalne pomoći iz državnog proračuna temeljem prijenosa EU sredstava u iznosu od 17.456,10 eura

6632 – Kapitalne donacije u iznosu od 2.500,00 eura

Iznosi su utrošeni za nabavu nefinancijske imovine, zbog čega je i provedena korekcija rezultata na načina da se za iznos od 32.956,10 eura zadužuje račun viška prihoda poslovanja , a odobrava se račun manjka prihoda od nefinancijske imovine.

1. **Bilješke uz Izvještaj o rashodima prema funkcijskoj klasifikaciji za razdoblje od 01.01.2024. do 31.12.2024. godine**

06 - Tijekom 2024. godine najveći dio rashoda prema funkciji otpada na usluge unaprjeđenja stanovanja i zajednice i to ukupno u iznosu od 592.827,42 eura. To se odnosi na tekuće i investicijsko održavanje, civilnu zaštitu, gradnju i održavanje cesta na području Općine Tinjan te na ulaganja u zgrade u vlasništvu Općine Tinjan od koristi za zajednicu (škole i DVD domovi).

09 – ukupno za obrazovanje i to za predškolsko obrazovanje i osnovno obrazovanje tijekom 2024. godine izdvojeno je 333.126,03 eura.

1. **Bilješke uz Izvještaj o promjenama u vrijednosti i obujmu imovine i obveza za razdoblje od 01.01.2024. do 31.12.2024. godine**

P018 – Proizvedena dugotrajna imovina – U 2024. godini ostvareno je smanjenje u obujmu imovine, sukladno uvjetima iz Odluke o komunalnim doprinosu (popust za jednokratno plaćanje).

1. **Bilješke uz Izvještaj o obvezama za razdoblje od 01.01. 2024 do 31.12.2024. godine**

Stanje obveza na dan 01.01. iznosi 387.636,01 eura. Povećanje obveza u izvještajnom razdoblju je 1.438.090,44 eura, dok je u istom razdoblju podmireno 1.359.977,17 eura obveza. Iz toga proizlazi da je stanje obveza na kraju izvještajnog razdoblja 465.749,28 eura.

Stanje obveza na kraju izvještajnog razdoblja u iznosu od 465.749,28 eura, sastoji se od dospjelih obveza na kraju razdoblja u visini od 45.587,26 eura i od nedospjelih obveza na kraju izvještajnog razdoblja u iznosu od 420.162,02 eura.

Dospjele obveze odnose na obveze za rashode poslovanja većim djelom dok se mali dio odnosi na obveze za nabavu nefinancijske imovine.

Nedospjele obveze odnose se na plaću za službenike i namještenike za mjesec prosinac 2024. godine koja dospijeva u siječnju 2025. godine, zatim na obveze prema dobavljačima te na nedospjelu obvezu za kredit u iznosu od 259.818,65 eura.

Tinjan, 14.2.2025.